ସାଧାରଣତଃ ଟେଲିଭିଜନକୁ ଛୋଟ ପରଦା ବୋଲି କୁହାଯାଇଥାଏ । ବାସ୍ତବରେ ଲୋକପ୍ରିୟତା ଦୃଷ୍ଟିକୋଣରୁ ଯଦି ଦେଖାଯାଏ ତେବେ ଏହିପରି ଅନେକ ଟିଭି କଳାକାର ଅଛନ୍ତି, ଯେଉଁମାନେ ବଲିଉଡ ଷ୍ଟାର୍ ମାନଙ୍କୁ କଡ଼ା ଟକ୍କର ଦେଇଥାନ୍ତି । ଦୀର୍ଘ ସମୟ ଧରି ଦର୍ଶକଙ୍କ ସାମ୍ନାରେ ରହିବା ହେଉଛି ଏହାର ମୁଖ୍ୟ କାରଣ । କହିରଖୁଛୁ କି ଟିଭି କଳାକାରମାନେ ସେମାନଙ୍କ ଧାରାବାହିକ ମାଧ୍ୟମରେ ସପ୍ତାହରେ ୫ଦିନ ଦର୍ଶକଙ୍କ ମନ ଜିଣିବାରେ ସକ୍ଷମ ହୋଇଥାନ୍ତି, ଯେତେବେଳେ କି ବଲିଉଡ ଷ୍ଟାରମାନେ ବର୍ଷକୁ କେବଳ ଗୋଟିଏ କିମ୍ବା ଦୁଇଟି ଚଳଚ୍ଚିତ୍ର ମାଧ୍ୟମରେ ଦର୍ଶକ ମାନଙ୍କ ସାମ୍ନାକୁ ଆସିଥାନ୍ତି । କେବଳ ଲୋକପ୍ରିୟତା ନୁହେଁ ବରଂ ସେମାନଙ୍କର ରୋଜଗାର ମଧ୍ୟ ଯଥେଷ୍ଟ ଅଧିକ ହୋଇଥାଏ, ଗୋଟିଏ ଏପିସୋଡ୍ ପାଇଁ ଏହି କଳାକାରମାନେ ୫୦ ହଜାରରୁ ପ୍ରାୟ ୪୦ ଲକ୍ଷ ପର୍ଯ୍ୟନ୍ତ ଟଙ୍କା ନେଇଥାନ୍ତି । ତେବେ ଆସନ୍ତୁ ଜାଣିବା କେଉଁ କଳାକାରମାନେ କେତେ ଟଙ୍କା ରୋଜଗାର କରନ୍ତି ।
କହିରଖୁଛୁ କି କପିଲ୍ ଶର୍ମାଙ୍କ କମେଡି ଶୋ' ସପ୍ତାହରେ ଦୁଇଥର ହୋଇଥାଏ, ଯେଉଁଥି ପାଇଁ ସେ ମୋଟା ଅଙ୍କର ଟଙ୍କା ନେଇଥାନ୍ତି । ଆପଣ ଶୁଣି ଆଶ୍ଚର୍ଯ୍ୟ ହେବେ କି କପିଲ୍ ଶର୍ମା ଗୋଟିଏ ଏପିସୋଡ୍ ପାଇଁ ପ୍ରାୟ ୪୦ ଲକ୍ଷଟଙ୍କା ନେଇଥାନ୍ତି ।
ବାସ୍ତବରେ ବଡ ପରଦାରେ ଅଭିନେତା ରୋନିତ୍ ରାୟ ହୁଏତ ଅଧିକ ସଫଳତା ହାସଲ କରି ପାରିନାହାଁନ୍ତି, କିନ୍ତୁ ସେ ଟିଭିରେ ମିଷ୍ଟର୍ ବଜାଜଙ୍କ ଚରିତ୍ରରେ ଅଭିନୟ କରି ବହୁତ ସଫଳତା ଅର୍ଜନ କରିପାରିଛନ୍ତି । ବର୍ତ୍ତମାନ ସମୟରେ ରୋନିତ୍ ଏକତା କପୁରଙ୍କ ଅଲ୍ଟ ବାଲାଜୀ ୱେବ୍ ସିରିଜ୍ "କହନେ କୋ ହମସଫର ହୈ"ରେ ନଜର ଆସିଛନ୍ତି | ଏଥିସହିତ ଯଦି ରୋନିତ୍ ରାୟଙ୍କ ଦରମା କଥା କୁହାଯାଏ ତେବେ ସେ ଗୋଟିଏ ଏପିସୋଡଡ୍ ପିଛା ଦେଢ଼ ଲକ୍ଷଟଙ୍କା ପର୍ଯ୍ୟନ୍ତ ରୋଜଗାର କରନ୍ତି ।
କହିରଖୁଛୁ କି ବର୍ତ୍ତମାନ ସମୟରେ ହିନା ଖାନ୍ ଧାରାବାହିକ "କସୌଟୀ ଜିନ୍ଦାଗୀ କି"ରେ କୋମୋଲିକାଙ୍କ ଲୋକପ୍ରିୟ ନକାରାତ୍ମକ ଚରିତ୍ରରେ ଅଭିନୟ କରୁଛନ୍ତି । ହିନାଙ୍କ ଲୋକପ୍ରିୟତା କୌଣସି ବଲିଉଡ୍ ଅଭିନେତ୍ରୀଙ୍କ ଠାରୁ କମ୍ ନୁହେଁ ଏବଂ ଏହାର ସମସ୍ତ ଶ୍ରେୟ ତାଙ୍କର ପ୍ରଥମ ଧାରାବାହିକ "ୟେ ରିସ୍ତା କ୍ୟା କେହଲତା ହୈ" କୁ ଯାଇଥାଏ । ଏହି ଧାରାବାହିକରେ ଦର୍ଶକମାନେ ତାଙ୍କର ଅକ୍ଷରା ଚରିତ୍ରକୁ ଆଜି ମଧ୍ୟ ବହୁତ ପସନ୍ଦ କରନ୍ତି । କହିରଖୁଛୁ ହିନା ଖାନ୍ ଗୋଟିଏ ଏପିସୋଡ୍ ପାଇଁ ୧ ଲକ୍ଷଟଙ୍କା ପର୍ଯ୍ୟନ୍ତ ଚାର୍ଜ କରିଥାନ୍ତି ।
ଦିବ୍ୟାଙ୍କା ତ୍ରିପାଠୀ ଛୋଟ ପରଦାର ଜଣେ ବହୁତ ବଡ଼ କଳାକାର ଅଟନ୍ତି । ଏହି କଥାର ଯଥାର୍ଥ ଅତୀତରେ ତାଙ୍କ ଇନଷ୍ଟାଗ୍ରାମ୍ ଆକାଉଣ୍ଟରେ ଅନୁସରଣକାରୀଙ୍କ ସଂଖ୍ୟାରୁ ଜଣାପଡୁଛି ଯାହାକି ବର୍ତ୍ତମାନ ୧କୋଟି ଅତିକ୍ରମ କରିଛି । ଦିବ୍ୟାଙ୍କା ପ୍ରତ୍ୟେକ ଏପିସୋଡ୍ ପାଇଁ ୯୦,୦୦୦ରୁ ୧ ଲକ୍ଷଟଙ୍କା ଶୁଳ୍କ ଚାର୍ଜ କରନ୍ତି ।
